มันนิกซ์ปลื้มสินเชื่อนาโนฯ โตทะลุเป้า
มันนิกซ์ เปิดตัวสินเชื่อส่วนบุคคล “ฟินนิกซ์ อิกไนท์” ขยายฐานลูกค้ามนุษย์เงินเดือน ชูดอกต่ำสุด 4.99% ต่อปี
5 ม.ค. 2565

มันนิกซ์ (MONIX) บริษัทฟินเทคสตาร์ทอัปร่วมทุนระหว่างประเทศของธนาคารไทยพาณิชย์ และ Abakus Group ฟินเทคยูนิคอร์นจากประเทศจีน ปลื้มกระแสตอบรับสินเชื่อนาโนไฟแนนซ์ฟินนิกซ์ (FINNIX) ดีเกินคาด โดยมียอดสินเชื่อผ่านแอปพลิเคชัน “ฟินนิกซ์” (FINNIX) ในปี 2564 ทะยานสู่ 6,000 ล้านบาท จากเป้าหมาย 5,000 ล้านบาท ล่าสุดเปิดตัวสินเชื่อส่วนบุคคล ภายใต้ชื่อ “ฟินนิกซ์ อิกไนท์” เพื่อตอบโจทย์ความต้องการสินเชื่อในกลุ่มมนุษย์เงินเดือนรายได้ขั้นต่ำ 30,000 บาทต่อเดือน โดยให้วงเงินสูงสุด 5 เท่าของรายได้ ดอกเบี้ยต่ำ 4.99% ต่อปีนางสาวถิรนันท์ อรุณวัฒนกูล ประธานเจ้าหน้าที่ปฏิบัติการ บริษัท มันนิกซ์ จำกัด เปิดเผยว่า หลังจากที่บริษัทเปิดตัว แอปพลิเคชันเงินกู้ถูกกฎหมาย “ฟินนิกซ์ (FINNIX)” เพื่อให้บริการสินเชื่อนาโนไฟแนนซ์ เพื่อมุ่งหวังให้กลุ่มที่ไม่มีเอกสารรายได้ หรือกลุ่มคนที่มีรายได้ 8,000 บาทต่อเดือนขึ้นไปได้เข้าถึงแหล่งเงินทุนที่ถูกกฎหมายและดอกเบี้ยต่ำเพียง 2.75% ต่อเดือน แบบลดต้นลดดอก และสามารถปิดยอดสินเชื่อได้ตามที่ลูกค้าต้องการโดยไม่คิดค่าธรรมเนียมแต่อย่างใด ด้วยการอนุมัติที่ไวสุดใน 5 นาที และเงื่อนไขที่เข้าถึงง่ายและประสบการณ์ใช้งานแอปที่สะดวกตอบโจทย์ ทำให้ฐานลูกค้ากลุ่มนี้ใช้บริการสินเชื่ออย่างสม่ำเสมอ จนมีส่วนทำให้สินเชื่อนาโนไฟแนนซ์ฟินนิกซ์ (FINNIX) ปี 2564 ที่ผ่านมามียอดปล่อยที่ 6,000 ล้านบาท เกินเป้าหมายที่วางไว้ 5,000 ล้านบาท ขณะที่ยอดดาวน์โหลดเพิ่มเป็น 5 ล้านครั้งจาก 3.5 ล้านครั้ง“การที่เราประสบความสำเร็จเกินกว่าที่คาด ส่วนหนึ่งมาจากกลยุทธ์การสร้างวินัยการเงินด้วยเกม ที่เรียกว่า “เกมล่าดาว” ที่ให้ลูกค้าที่สามารถจ่ายค่างวดตรงเวลา รักษาเครดิตดีตามเงื่อนไข ทุกครั้งที่ชำระสินเชื่อภายใน 3 วันก่อนถึงครบกำหนดชำระหรือในวันครบกำหนดชำระ ก็จะได้รับดาว 1 ดวง เมื่อสะสมดาวครบ 3 ดวง จะได้รับกล่องสมบัติไปเปิดลุ้นรับรางวัลได้ทันที ซึ่งการมีวินัยทางการเงินทำให้เมื่อมีการขอสินเชื่อใหม่ ก็จะได้รับการอนุมัติที่รวดเร็ว และส่งผลให้ผู้ประกอบการรายย่อยมีสภาพคล่องได้ถูกที่ถูกเวลา”


ปัจจุบันสินเชื่อนาโนไฟแนนซ์ ฟินนิกซ์ (FINNIX) ให้วงเงินกู้สูงสุดถึง 1 แสนบาท อย่างไรก็ตาม บริษัทฯ พบว่า ผู้ที่ดาวน์โหลดแอปฯ จำนวนหนึ่งเป็นมนุษย์เงินเดือนและมีความต้องการวงเงินสินเชื่อมากกว่า 1 แสนบาท เพื่อตอกย้ำความสำเร็จในการทำตลาดสินเชื่อดิจิทัล และตอบโจทย์ความต้องการของกลุ่มมนุษย์เงินเดือน บริษัทฯ จึงเปิดตัวสินเชื่อส่วนบุคคล “ฟินนิกซ์ อิกไนท์” ที่ให้วงเงินสูงสุด 5 เท่าของรายได้ หรือไม่เกิน 1,500,000 บาท และดอกเบี้ยต่ำสุด 4.99% ต่อปี โดยในช่วงแรกจะเน้นกลุ่มพนักงานประจำที่มีรายได้ขั้นต่ำ 30,000 บาทต่อเดือน และมีบัญชีเงินฝากของธนาคารไทยพาณิชย์ ซึ่งสามารถสมัครขอสินเชื่อผ่านแอปพลิเคชันฟินนิกซ์ (FINNIX) ได้เลย โดยเอกสารการสมัครเพียงมีเอกสารสลิปเงินเดือนย้อนหลังไม่เกิน 1 เดือน“ในช่วงเริ่มต้น เราอยากทดลองให้บริการลูกค้าที่มีบัญชีเงินฝากกับธนาคารไทยพาณิชย์ก่อน ซึ่งหากพบว่ามีกระแสการตอบรับที่ดี ในอนาคตเตรียมที่จะขยายการให้บริการแก่มนุษย์เงินเดือนที่มีบัญชีเงินฝากกับสถาบันการเงินอื่นๆ ซึ่งเป็นแนวทางเดียวกันกับช่วงแรกของการทำตลาดสินเชื่อนาโนไฟแนนซ์” นางสาวถิรนันท์ กล่าวทั้งนี้ สินเชื่อส่วนบุคคล “ฟินนิกซ์ อิกไนท์” ให้วงเงินสูงสุด 5 เท่าของรายได้ แต่ไม่เกิน 1,500,000 บาท โดยผู้ที่ได้รับอนุมัติสินเชื่อยังสามารถเลือกวันที่ชำระเงินกู้คืนได้ตามใจ และสามารถเลือกชำระคืนแบบไหนก็ได้ในแต่ละเดือน ไม่ว่าจะจ่ายขั้นต่ำ จ่ายตามใจ หรือ ผ่อนจ่ายเป็นงวดนานสูงสุดถึง 60 เดือน โดยมีดอกเบี้ยต่ำสุดเพียง 4.99% ต่อปี แบบลดต้นลดดอก นอกจากนี้ ผู้กู้ที่ถอนเงินออกไปเท่าไร จ่ายดอกเบี้ยเท่านั้น ไม่มีค่าธรรมเนียมวงเงินใดๆ เพียงแค่ดาวน์โหลดแอปพลิเคชันฟินนิกซ์ (FINNIX) สมัครง่ายและรู้ผลไวสุดภายใน 1 วันเท่านั้นแอปพลิเคชันฟินนิกซ์ (FINNIX) ให้บริการโดย บริษัท มันนิกซ์ จำกัด ภายใต้การกำกับดูแลของธนาคารแห่งประเทศไทย มีการดำเนินงานถูกต้องตามกฎหมายทุกขั้นตอน ผู้บริโภคสามารถตรวจสอบใบอนุญาตของบริษัทได้ที่เว็บไซต์ของธนาคารแห่งประเทศไทย ผู้สนใจสามารถดาวน์โหลดแอปพลิเคชันฟินนิกซ์ (FINNIX) ได้ที่ https://go.finnix.co/xZrf/4a292193 หรือดูรายละเอียดการสมัครและเงื่อนไขการใช้งานเพิ่มเติมที่เว็บไซต์ www.finnix.co และเฟซบุ๊ก www.fb.me/finnixapp